“ครม.” ไฟเขียว ให้สิทธิ์ทายาท รับเงินเยียวยาแทน หากเกษตรกรเสียชีวิต
“ครม.” ไฟเขียว ให้สิทธิ์ทายาท รับเงินเยียวยาแทน หากเกษตรกรเสียชีวิต
“ครม.” ไฟเขียว ให้สิทธิ์ทายาท รับเงินเยียวยาแทน หากเกษตรกรเสียชีวิต
22 ก.ย. 2563

นายอนุชา บูรพชัยศรี โฆษกประจำสำนักนายกรัฐมนตรี  เปิดเผยว่า ที่ประชุมคณะรัฐมนตรี (ครม.) วันนี้ (22 ก.ย.63) อนุมัติโครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโควิด-19 ของกระทรวงเกษตรและสหกรณ์ ตามโครงการ/แผนงานใช้จ่ายเงินกู้ตามพระราชกำหนดฯ คือ โครงการให้ความช่วยเกษตรกรทดแทนผู้เสียชีวิตที่มีสิทธิโครงการ ฯ ที่ได้ดำเนินการตามขึ้นทะเบียนตามเงื่อนไขและหลักเกณฑ์ของโครงการ และหลักเกณฑ์การขึ้นทะเบียนของหน่วยงานรับผิดชอบ จำนวน 5,278 ราย โดยกระทรวงเกษตรฯ ขยายระยะเวลาการจ่ายเงินให้ความช่วยเหลือเกษตรกรกลุ่มนี้ ภายในวันที่ 30 ก.ย. 63
ทั้งนี้ กระทรวงเกษตรฯ ต้องยืนยันว่าผู้มีสิทธิโครงการฯ ได้เสียชีวิตจริงและมีหลักฐานการเสียชีวิตตามที่ กระทรวงมหาดไทย กำหนด สำหรับกรณีที่เกษตรกรผู้มีสิทธิภายใต้โครงการฯ เสียชีวิตจริงก่อนระยะเวลาโครงการฯ กระทรวงเกษตรฯ ต้องยืนยันว่าได้มีการตรวจสอบแล้วว่าเกษตรกรที่ขึ้นทะเบียนทดแทนเป็นเกษตรกรที่มีคุณสมบัติตามที่โครงการกำหนด จึงจะสามารถจ่ายเงินเยียวยาตามสิทธิของเกษตรกรผู้เสียชีวิตให้กับเกษตรกรผู้รับช่วงได้
รวมทั้งการให้ความช่วยเหลือเกษตรกรผู้รับช่วงฯ แทนเกษตรกรผู้เสียชีวิตที่มีคุณสมบัติไม่ตรงกับเงื่อนไขและหลักเกณฑ์ของโครงการฯ และหลักเกณฑ์การขึ้นทะเบียนของหน่วยงานรับผิดชอบ จำนวนประมาณ 13,283 ราย เห็นควรให้ กระทรวงเกษตรฯ พิจารณาความจำเป็นและเหมาะสมของการให้ความช่วยเหลือเยียวยาเกษตรกรผู้รับช่วงฯ ดังกล่าว